CELEX: 32022D0197
Language: et
Date: 2022-01-17 00:00:00
Title: Komisjoni rakendusotsus (EL) 2022/197, 17. jaanuar 2022, millega kehtestatakse gaasiõlide ja petrooli ühine erimärgistus (teatavaks tehtud numbri C(2022) 74 all)

14.2.2022   
               
               
                  ET
               
               
                  Euroopa Liidu Teataja
               
               
                  L 31/52
               
            
         KOMISJONI RAKENDUSOTSUS (EL) 2022/197,
         17. jaanuar 2022,
         millega kehtestatakse gaasiõlide ja petrooli ühine erimärgistus
         
            
               (teatavaks tehtud numbri C(2022) 74 all)
            
         
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 27. novembri 1995. aasta direktiivi 95/60/EÜ gaasiõlide ja petrooli erimärgistamise kohta, (1) eriti selle artikli 2 lõiget 2,
         ning arvestades järgmist:
         
                     (1)
                  
                  
                     Siseturu nõuetekohaseks toimimiseks ning eelkõige maksudest kõrvalehoidumise ennetamiseks on direktiiviga 95/60/EÜ ette nähtud ühine märgistamissüsteem aktsiisivabalt või vähendatud aktsiisimääraga tarbimiseks ringlusse lubatud, kombineeritud nomenklatuuri CN-koodi 2710 00 69 alla kuuluvate gaasiõlide ja CN-koodi 2710 00 55 alla kuuluva petrooli identifitseerimiseks. CN-kood 2710 00 69 on jagatud CN-koodideks 2710 19 43, 2710 19 46, 2710 19 47, 2710 19 48, 2710 20 11, 2710 20 16 ja 2710 20 19, et võtta arvesse gaasiõli väävlisisaldust ja gaasiõlis leiduvat biodiislikütust, ning CN-kood 2710 00 55 on ümber nimetatud CN-koodiks 2710 19 25 (2).
                  
               
                     (2)
                  
                  
                     Komisjoni rakendusotsusega (EL) 2017/74 (3) kinnitati, et direktiiviga 95/60/EÜ ette nähtud selliste mootorikütusena kasutatavate gaasiõlide ja petrooli ühise erimärgistusainena, millelt ei ole makstud maksu täiel selliste energiatoodete suhtes kohaldataval määral, kasutatakse toodet teadusliku nimetusega N-etüül-N-[2-(1-isobutoksüetoksü)etüül]-4-(fenüülaso)aniliin (Solvent Yellow 124), nagu oli kehtestatud komisjoni rakendusotsusega 2011/544/EL (4).
                  
               
                     (3)
                  
                  
                     Rakendusotsuse (EL) 2017/74 artikliga 2 nõutakse otsuse läbivaatamist hiljemalt 31. detsembriks 2021, et võtta arvesse märgistussüsteemide tehnilist arengut ning vajadust võidelda aktsiisivabade või vähendatud aktsiisimääraga energiatoodete kuritahtliku kasutamise vastu.
                  
               
                     (4)
                  
                  
                     Läbivaatamise ühe osana kutsus komisjon 2015. aastal üles teatama huvist pakkuda välja gaasiõlide ja petrooli erimärgistusainena kasutamiseks sobivaid tooteid (5). Komisjoni eesmärk oli leida märgistusaine, mis eelnevalt kindlaks määratud kriteeriumidest lähtuvalt toimiks paremini kui praegu kasutatav aine. Komisjon palus kõikide võimalike märgistusainete puhul, et tarnijad esitaksid teabe maksimaalse müügihinna ja selle iga-aastase indekseerimise meetodite kohta, ning sai selle teabe.
                  
               
                     (5)
                  
                  
                     Tarnijate välja pakutud võimalikke märgistusaineid uuriti Teadusuuringute Ühiskeskuse abiga tehnilisest küljest põhjalikult, et kontrollida, mil määral on need kõige levinumate ebaseadusliku eemaldamise meetodite abil eemaldatavad. Selle analüüsi (6) tulemusena valiti eelistatud märgistusainena välja butoksübenseeni sisaldav toode kaubandusliku nimetusega ACCUTRACE™ PLUS.
                  
               
                     (6)
                  
                  
                     Aastal 2019 toimunud direktiivi 95/60/EÜ läbivaatamise (7) raames tehtud hindamise käigus kinnitas komisjon vähendatud aktsiisimääraga kütuste märgistamist käsitlevate ühiste eeskirjade kasulikkust, kuid tuvastas Solvent Yellow 124 puhul puudujääke seoses sellega, et see aine on levinud eemaldamismeetodite abil hõlpsalt eemaldatav. Hindamise tulemusena kinnitati vajadust asendada Solvent Yellow 124 usaldusväärsema märgistusainega, mida ei ole võimalik eemaldada.
                  
               
                     (7)
                  
                  
                     Selle järeldusega nõustus ka nõukogu tollikoostöö töörühm, (8) kelle hinnangul toob kütusepesu ühtlasi kaasa olulise keskkonnareostuse tulenevalt selliste kemikaalide nagu väävelhappe, kloorhappe ja pleekmulla kasutamisest ning jäätmete ja õlijääkide ebaseaduslikust ladestamisest loodusesse, põllumajandusmaale või avalikele teedele.
                  
               
                     (8)
                  
                  
                     Sellest tulenevalt tuleks ette näha Solvent Yellow 124 asemel aine ACCUTRACE™ PLUS kasutamine ühise erimärgistusainena direktiivi 95/60/EÜ tähenduses ning nimetatud direktiivis sätestatud tingimustel. Et hõlbustada nõuete rakendamist ja neile vastavuse kontrollimist kõikjal liidus, tuleks kehtestada märgistustasemete ühtlustatud vahemik.
                  
               
                     (9)
                  
                  
                     Selleks, et tagada uue märgistusaine tõrgeteta kasutuselevõtmine ja võimaldada liikmesriikidel praeguse märgistusaine Solvent Yellow 124 olemasolevad varud lõpuni ära kasutada, tuleks ette näha 24 kuu pikkune üleminekuperiood. Sellel üleminekuperioodil tuleks liikmesriikidel lubada kasutada direktiivi 95/60/EÜ tähenduses ühise erimärgistusainena kas ainet Solvent Yellow 124 või ainet ACCUTRACE™ PLUS.
                  
               
                     (10)
                  
                  
                     Tuleks tagada aine ACCUTRACE™ PLUS kättesaadavus vaatamata sellele, et see on liidus patenditud; vajaduse korral tehakse seda litsentsilepingute kaudu.
                  
               
                     (11)
                  
                  
                     Käesoleva otsusega ei vabastata ühtki ettevõtjat Euroopa Liidu toimimise lepingu artiklist 102 tulenevatest kohustustest.
                  
               
                     (12)
                  
                  
                     Tuleks kehtestada tähtpäev käesoleva otsuse läbivaatamiseks, et võimaldada võtta arvesse teaduse edasisest arengust tulenevaid võimalusi.
                  
               
                     (13)
                  
                  
                     Käesolev otsus tuleks läbi vaadata mis tahes ajal enne kõnealust tähtpäeva, kui ilmneb, et ACCUTRACE™ PLUS võimaldab maksudest kõrvale hoiduda või kahjustab tervist või keskkonda.
                  
               
                     (14)
                  
                  
                     Seepärast tuleks rakendusotsus (EL) 2017/74 kehtetuks tunnistada.
                  
               
                     (15)
                  
                  
                     Käesoleva otsusega ette nähtud meetmed on kooskõlas aktsiisikomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Direktiiviga 95/60/EÜ ette nähtud ühine erimärgistusaine kõikide CN-koodide 2710 19 43, 2710 19 46, 2710 19 47, 2710 19 48, 2710 20 11, 2710 20 16 ja 2710 20 19 alla kuuluvate gaasiõlide ning CN-koodi 2710 19 25 alla kuuluva petrooli märgistamiseks on ACCUTRACE™ PLUS, nagu on kindlaks määratud käesoleva otsuse lisas.
            Liikmesriigid kehtestavad aine ACCUTRACE™ PLUS jaoks märgistustaseme väärtusega vähemalt 12,5 milligrammi energiatoote liitri kohta ja maksimaalselt 18,75 milligrammi liitri kohta. See vastab märgistustasemele vähemalt 9,5 milligrammi butoksübenseeni energiatoote liitri kohta ja maksimaalselt 14,25 milligrammi butoksübenseeni liitri kohta.
         
         
            Artikkel 2
            Liikmesriigid võivad üleminekuperioodil, mis lõpeb 18. jaanuaril 2024, kasutada direktiivi 95/60/EÜ tähenduses ühise erimärgistusainena kas ainet Solvent Yellow 124 või ainet ACCUTRACE™ PLUS. Kui liikmesriigid kasutavad üleminekuperioodil ühise erimärgistusainena ainet Solvent Yellow 124, kehtestavad nad märgistustaseme väärtusega vähemalt 6 mg ja maksimaalselt 9 mg ainet Solvent Yellow 124 energiatoote liitri kohta.
         
         
            Artikkel 3
            Käesolev otsus vaadatakse läbi hiljemalt 31. detsembriks 2028, et võtta arvesse märgistussüsteemide tehnilist arengut ning vajadust võidelda aktsiisivabade või vähendatud aktsiisimääraga energiatoodete kuritahtliku kasutamise vastu.
            Läbivaatamine toimub varem, kui ilmneb, et ACCUTRACE™ PLUS võimaldab maksudest kõrvale hoiduda või kahjustab tervist või keskkonda.
         
         
            Artikkel 4
            Rakendusotsus (EL) 2017/74 tunnistatakse kehtetuks.
         
         
            Artikkel 5
            Käesolev otsus on adresseeritud liikmesriikidele.
         
         
            Brüssel, 17. jaanuar 2022
            
               
                  Komisjoni nimel
               
               
                  komisjoni liige
               
               Paolo GENTILONI
            
         
         
            (1)  EÜT L 291, 6.12.1995, lk 46.
         
            (2)  CN-koodide kirjeldus on esitatud komisjoni 21. septembri 2020. aasta rakendusmääruses (EL) 2020/1577, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT L 361, 30.10.2020, lk 1).
         
            (3)  Komisjoni 25. novembri 2016. aasta rakendusotsus (EL) 2017/74, millega kehtestatakse gaasiõlide ja petrooli ühine erimärgistus (ELT L 10, 14.1.2017, lk 7).
         
            (4)  Komisjoni 16. septembri 2011. aasta rakendusotsus 2011/544/EL, millega kehtestatakse gaasiõlide ja petrooli ühine erimärgistus (ELT L 241, 17.9.2011, lk 31).
         
            (5)  ELT C 299, 11.9.2015, lk 28.
         
            (6)  https://publications.jrc.ec.europa.eu/repository/handle/JRC107206
         
            (7)  https://ec.europa.eu/taxation_customs/sites/taxation/files/fiscal-marking-report-2019.pdf.
         
            (8)  https://data.consilium.europa.eu/doc/document/ST-6595-2020-INIT/en/pdf
         Tutvuge meedet 9.1.2.1 „Smuggling and illegal handling of mineral oils: Laundering (the removal of fiscal marker)“ („Mineraalõlide salakaubavedu ja ebaseaduslik käitlemine: kütusepesu (erimärgistusaine eemaldamine)“) käsitleva vastu võetud lõpparuandega.
      
      
         
            LISA
            
               1.   
               
                  Kaubanduslik nimetus: ACCUTRACE™ PLUS
               
            
            
               2.   
               
                  Värvainete indeksi kohane tähis: värvitu
               
            
            
               3.   
               
                  Teaduslik nimetus: butoksübenseen (CASi registrinumber: 1126-79-0)